BHT 1
Bosanskohercegovačka televizija (BHT1) jest naziv za državnu televiziju Bosne i Hercegovine, a koja je sastavni dio bosanskohercegovačke radio-televizije (BHRT-a). Sjedište BHT1 nalazi se u zgradi RTV Doma u Sarajevu. Program se emituje svakodnevno u trajanju od oko 20 sati dnevno na jednom od dva službena pisma (latinica i ćirilica) i u kombinaciji tri službena jezika Bosne i Hercegovine. Ovaj televizijski kanal emituje razne programe kao što su vijesti, dokumentarni, kulturni i sportski programi, filmovi, programi za djecu, itd. BHT1 emituje i usluge teleteksta.